فرانسانین نیس شهرینده یوک ماشینی ایله حیاتا کئچیریلن ترور حادثه سیندن سونرا بین الخلق عالم حادثنی پیسله‌دی و حیاتینی ایتیرن‌لره گؤره درین کدر کئچیریلدیگی بیلدیریلدی.
هوجوملا باغلی ایلک رئاکسیانی آمریکا پرزیدنتی باراک اوباما و آوروپا اتفاقی شوراسی‌نین صدری دونالد توسک گؤستردی.
آمریکا پرزیدنتی باراک اوباما فرانسانین نیس شهرینده تؤره‌دیلن تررور هوجومونو پیسله‌‌دی.
آغ ائو رهبری اولایی دهشتلی ترور آکتی آدلاندیردی.
دعا‌لاری‌نین حیات‌لارینی ایتیرن‌لرین عائله لریله اولدوغونو دئین اوباما یارا‌لی‌لارا شفا دیله‌دی.
بون‌دان باشقا، آمریکا لیدری فرانسادا باش وئرمیش حادثه‌لرین آراشدیریلماسی و گوناهکار شخص‌لرین مسئولیته جلب اولونماسی اوچون بوتون ضروری یاردیم‌لارین اولونماسی تکلیفی ایله چیخیش ائتدی. اوباما قئید ائتدی کی، آمریکا  فرانسانین یانیندا‌دیر.
آوروپا اتفاقی شوراسی‌نین صدری دونالد توسک دا فرانسادا تؤره‌دیلن ترور ایله باغلی وئردیگی آچیقلامادا بیلدیردی‌کی، بو ترور هوجومو آوروپا اوچون، بوتون دونیا اوچون کدرلی بیر حادثه‌دیر. بونا معروض قالان اینسان‌لار آزادلیغی، برابرلیگی و قارداش‌لیغی قئید ائتمک مقصدی ایله بیر آرایا گلمیشدی. هامیمیز، زوراکیلیغا و نفرته قارشی موباریزه‌ده تروردان اذیت چکن‌لرین عائله‌لری، فرانسیز خالقی و حکومتی‌نین یانینداییق.
استونی باش ناظری تاوی رویواس سوسیال شبکه حسابیندا فرانسا‌داکی ترور حادثه‌سینه موناسیبت بیلدیره‌رک، حیاتینی ایتیرن‌لرین عائله‌لرینه و فرانسیز خالقینا باش‌شاغ‌لیغی وئردی.
لتونی‌نین خاریجی ایشلر ناظری ادگار رینکویچ ده نیس شهرینده تؤره‌دیلن ترور هوجومونو پیسله‌دیگینی و اؤلکه‌سی‌نین کدر ایچینده اولان فرانسانین یانیندا اولدوغونو بیلدیردی.
بلژیک‌ین باش ناظری شارل میشل‌ده فرانسا‌داکی ترور حادثه نی قینادی. دوست فرانسیز خالقی و خائن هوجومدا حیاتینی ایتیرن‌لرین عائله‌لری‌نین یاییندا اولدوق‌لارینی، اونلارین کدرلرینی بؤلوشدوک‌لرینی قئید ائتدی.
عربستان سعودی‌‌نین خاریجی ایشلر ناظرلیگی ده فرانسانین نتس شهرینده حیاتا کئچیریلن ترور هوجومونو سرت شکیلده پیسله‌ین آچیقلاما یاییملادی.
